OpenLLM-France/wikimedia huggingface dataset:
# Zêzere ibaia

Zêzere, Portugaleko ibai bat da, Tajo ibaiaren ibaiadarrik garrantzitsuenetako bat. Serra da Estrelan jaiotzen da, 1900 metroko altueran, Cântaro Magro bezala ezagutzen denaren ondoan. Tajorekin, Cônstanciatik ekialdera batzen da, 200 kilometro inguruko ibilbidea egin ondoren. Bere arroak, 5043 kilometro karratuko hedadura du.
Osorik Portugaletik igarotzen den bigarren ibairik handiena da, Mondego ibaiaren ondoren.
Bere ibaiadar nagusiak, honako hauek dira:
Eskuinetik
* Alge ibaia
* Cabril ibaia
* Uñales ibaia
* Nabão ibaia
* Paul ibaia
* Pêra ibaia
Ezkerretik
* Bogoas ibaia
* Caria ibaia
* Isna ibaia
* Meimoa ibaia
* Sertá ibaia
* Teixeira ibaia
Hidroelektrikoki, Bouçã, Cabril eta Castelo de Bodeko uharken bidez probesten da.

## Kanpo estekak

* Datuak: Q15671
* Multimedia: Rio Zêzere / Q15671
# Tiétar

Tiétar Espainiako ibai nagusietakoa da, Tajoren ibaiadarra dena.
Gredosko mendilerroan, 1.600 metroko altueran, iturburua du. 150 kilometroko ibilbidea egin ondoren, Monfragüeko Parke Nazionalean, Tajon du ahoa.
Bere ibilbidean Ávilako Santa María del Tiétar, Sotillo de la Adrada, La Adrada, Piedralaves, Casavieja, Mijares, Gavilanes, Pedro Bernardo, Lanzahita, Arenas de San Pedro eta Candeleda udalerriak, Toledoko La Iglesuela, Sartajada eta Buenaventura udalerriak eta Cáceresko La Vera eskualdea zeharkatzen ditu.

## Kanpo estekak

* Datuak: Q16661
* Multimedia: Tiétar River / Q16661
# Valdecañas urtegia

Valdecañas urtegia Tajo ibaian egindako urtegia da. Arroak 36.540 km² ditu eta urteko 4.054 hm³ ur horniketa. Eraikuntza 1957tik 1964ra egin zen, hau da, frankismo bete-betean.

## Hustutako herriak

Eraikina egiteko udalerri hauek hustu zituzten: Belvís de Monroy, Valdehúncar, Peraleda de la Mata, El Gordo, Berrocalejo, Valdeverdeja, Alcolea de Tajo, Puente del Arzobispo, Villar del Pedroso, Valdelacasa, Peraleda de San Román, Bohonal de Ibor, Mesas de Ibor eta Valdecañas de Tajo.

## Urperatutako ondarea

* Augustobriga hiri erromatarra.
* Guadalperal trikuarria. Ur gutxi dagonean ikus daiteke.

## Garrantzi ekologikoa

Urtegia benetako oasia da espezie askorentzako. Badago Valdecañas uhartea, Natura 2000 sarean jasota. Toki horretan turismo gune bat eraikitzeko asmoa zegoen baina geldiarazi egin eta bota egin zen.

## Iruditegia

* Guadalperal trikuarria.
* Augustobrigatik ateratako tenplu erromatarra.
* Urtegiaren panoramika.

## Erreferentziak

* ↑ https://www.iagua.es/data/infraestructuras/embalses/valdecanas
* ↑ https://www.elespanol.com/cultura/patrimonio/20190822/stonehenge-espanol-sale-flote-franco-sumergio-embalse/423208658_0.html
* ↑ https://elpais.com/sociedad/2014/02/06/actualidad/1391699356_016010.html

## Kanpo estekak

* (Gaztelaniaz):Urtegiaren inguruko informazioa.
* Datuak: Q3379578
* Multimedia: Valdecañas reservoir / Q3379578
# Mirandatarren etxea

Mirandatarren etxea Gipuzkoako Pasaia udalerriko Pasai Donibane herri edo barrutian dagoen eraikin errenazentista bat da. Pasai Donibaneko Alde Zaharrean dago. Nabarmentzeko fatxada du, hainbat zutabe eta bi armarriekin.

## Kanpo estekak

* Datuak: Q20492972
* Multimedia: Mirandatarren etxea / Q20492972
# Miranda etxea (Burgos)

Miranda etxea, Espainiako Burgos hirian dagoen jauregi bat da, Gaztela eta Leon erkidegoan. Pizkundetar arkitektura estiloaz eraikia, Calera kalean dago.
1545ean Burgosko katedraleko kalonjearen bizilekua izateko eraikia izan zen.
* Datuak: Q22969940
* Multimedia: Casa de Miranda / Q22969940
# Ramón María Narváezen bigarren gobernua

Ramón María Narváezen bigarren gobernua, 1846ko martxotik apirilera arte, oso laburra izan zen, eta aste batzuk baino ez zituen iraun. Aldi labur horretan, Narváez bere boterea sendotzen eta Espainiako egonkortasun politikoa mantentzen saiatu zen. Hala ere, bere agintaldia 1846ko apirilaren 2an Lugoko matxinadak eten zuen, Miguel Solis y Cuetos koronelak gidatua. Matxinada hau, Solisen altxamendua bezala ezagutzen dena, berehala zapaldu zuten gobernuaren tropek, baina garaiko tentsio politiko eta sozialak islatu zituen.

## Kabinetea

Ministroen Kontseilua, 1846ko martxoaren 16a – apirilaren 5a :
| Funtzioa | Izena eta abizenak | Denbora |
| Ministroen Kontseiluko presidentea | Rámon María Narváez | 1846ko martxoaren 16a – apirilaren 5a |
| Estatu ministroa | Rámon María Narváez | 1846ko martxoaren 16a – apirilaren 5a (bitarteko) |
| Gerra ministroa | Rámon María Narváez | 1846ko martxoaren 16a – apirilaren 5a |
| Agintaritza ministroa | Francisco Javier de Burgos | 1846ko martxoaren 16a – apirilaren 5a |
| Ogasuneko Estatu Idazkaria | Francisco de Paula Orlando | 1846ko martxoaren 16a – apirilaren 5a |
| Grazia eta Justizia ministroa | Luis Mayáns Enríquez | 1846ko martxoaren 16a – apirilaren 5a |
| Itsas Armada, Merkataritza eta Itsas Haraindiko Agintaritzako Estatu idazkaria | Manuel de la Pezuela | 1846ko martxoaren 16a – apirilaren 3a (bitarteko) |
| Itsas Armada, Merkataritza eta Itsas Haraindiko Agintaritzako Estatu idazkaria | Jorge Pérez Lasso | 1846ko apirilaren 3a – apirilaren 5a |
# Kapitaintza jeneralaren jauregia (Burgos)

Kapitaintza jeneralaren jauregia, Espainiako Burgos hirian dagoen jauregi bat da, Gaztela eta Leon erkidegoan. Espainiako VI. Eskualde Militarraren egoitza izan zen.

## Historia

1907ko abuztuaren 10ean inauguratu zen eta Espainiako Armadaren jabetzakoa da.
Espainiako Gerra Zibilan zehar, bertatik Francisco Franco diktadoreak eststu kolpearen burua izendatua izan eta aldarrikapena egiteagatik ezaguna da.
* Datuak: Q2881128
* Multimedia: Palacio de Capitanía General, Burgos / Q2881128
# Logroño-Agoncillo aireportua

Logroño-Agoncillo aireportua Errioxako Logroñoko hiria zerbitzatzen duen aireportua da. Aireportua Agoncillo udalerriaren eremuetan dago; hortik dator aireportuaren izena. Aireportua 2003ko maiatzean ireki zuten eta gaur egun Espainiako aire-garraio gutxien duen aireportuetako bat da.
2012an 19.263 pertsonek erabili zuten.

## Erreferentziak

* ↑ (Gaztelaniaz) (pdf) AENA. (Noiz kontsultatua: 2013-01-12).

## Kanpo estekak

* Aireportuaren webgunea AENAren atarian
* Datuak: Q686526
* Multimedia: Aeropuerto de Logroño / Q686526
# Elisabet Lusignangoa

Elisabet Lusignangoa (Zipre, ? – 1264) zipretar printsesa izan zen. Jerusalemgo Erresuma Latindarrako erregeordea izan zen 1263tik 1264ra.
Hugo I.a Zipreko erregearen eta Alizia Xanpainakoa Jerusalemgo Erresumako erregeordearen alaba izan zen. Henrike Antiokiakoarekin ezkondu zen eta bi seme-alaba izan zituzten, tartean Hugo III.a. Jerusalemgo Erresumako erregeordea izan zen bere iloba Hugo II.aren izenean 1263tik 1264ra. 1264an Ziprera iritsi zen baina Hugo haurra gabe egin zuen eta ez zuen leialtasun omenaldia jaso. Orduan Ziprera itzuli zen eta han hil zen.

## Genealogia

Zuhaitz genealogikoa :
Aimery of Cyprus (governor)
Joan I.a Ziprekoa
Amalariko II.a Jerusalemgoa
Henrike II.a Ziprekoa
Hugo I.a Ziprekoa
Eschive d'Ibelin
Hugo III.a Ziprekoa
Amalriko Tirokoa
Elisabet Lusignangoa
Henrike II.a Xanpainakoa
Margaret of Antioch-Lusignan
Marie of Lusignan, Queen of Aragon
Alizia Xanpainakoa
Elisabet I.a Jerusalemgoa
Guy of Lusignan
Margaret of Lusignan, Queen of Armenia :

## Kanpo estekak

* Datuak: Q445790
# Serioren ur-jauziak

Serioren ur-jauziak (italieraz: Cascate del Serio) Italia iparraldean kokaturik dagoen ur-jauzi hirukoitza da. Italiako ur-jauzi altuenak dira eta Europako bigarrenak. Serio ibaiak egiten duen jauzia da, hortik datorkio izena.

## Deskribapena

Alpe bergamaskoetan (Alpi Orobie) kokaturik daude, 1.751 metrotako garaieran. Milandik 100 kilometro iparraldera eta Bergamotik 50 kilometrotara.
Hiru jauzi jarraian dituen ur-jauzia da, lehenengoak 166 metro neurtzen du eta hurrengoek 74 eta 75 metro, guztira 315 metrotako jauzia osatuz.

## Historia eta turismoa

Giovanni Maironi da Pontek deskibatu zituen aurreneko aldiz 1808an.
1931an Barbellino urtegia eraiki zen eta ordutik ez dira ikusten ur-jauziak, uraren bidea desbideratu zutelako. Tarteka urtegia hustu denean urak jatorrizko bideari ekin dio eta Serioren ur-jauziak ikusi izan dira, 1969an eta 1975 eta 1977 artean. Gaur egun urtean zehar bost egunetan ikusi ahal dira, turismoa ahalbidetzeko. Ekaina eta urria arteko bost igandetan izaten da.

## Egungo kulturan

Call Me by Your Name (2017) filmean agertzen dira Serioren ur-jauziak.

## Erreferentziak

* 1 2 «SERIO WATERFALLS OPENINGS • • Visit Bergamo» web.archive.org 2018-08-16 (Noiz kontsultatua: 2024-11-10).
* 1 2 3 (Ingelesez) Cascata del Serio - European waterfalls. (Noiz kontsultatua: 2024-11-10).
* ↑ (Ingelesez) Pérez, Christina. (2018-01-06). «A Guide to the Enchanting Northern Italian Setting of Call Me by Your Name» Vogue (Noiz kontsultatua: 2024-11-10).

## Kanpo estekak

* Datuak: Q3661556
* Multimedia: Serio Falls / Q3661556
# Laminiturri Kultur Elkartea

Laminiturri Kultur Elkartea, (ofizialki Asociación Cultural Laminiturri), Espainiako Errioxa autonomia erkidegoko Logroño hiriburuan dagoen kultur elkarte euskaltzale bat da. Francisco Sáenz Porres pasealekuko 1-3 zenbakietan dago.

## Izena

Ojacastro herrian dagoen Laminiturri iturburuaren izena da. "Lamien iturria" esan nahi du eta jakina da Ojacastron autofedeak izan zirela sorginen aurka.

## Historia

1996an sortu zuen Errioxako Unibertsitateko euskaltzale talde batek. Ángel Vegas izan zen elkartearen aurreneko presidentea. 2001. urtean Eusko jaurlaritzak Euskal Etxeen erregistroan sartu zuen. Ez da ordea Euskal Herritik etorritakoen elkartea, Laminiturriko bazkideen %80a errioxan jaioa da eta errioxartzat duten euren burua, baina euskarak Errioxan izan duen presentzia beren sustraitzat hartzen dute.

## Ekintzak

Errioxako euskararen usadioa eta sustraiak aztertu eta ezagutzera ematen ditu. Hainbat hitzaldi antolatu ditu beti ere euskarak Errioxan duen presentziaren eta izan duen garrantziaren ingurukoak. Logroñon eta Naiaran euskara klaseak ere antolatzen ditu.
2004. urtean El camino del Vascuence-Euskararen Bidea liburua argitaratu zuen. Bermeo eta Donemiliaga Kukula batzen dituen ibilbidea azaltzen du, zortzi etapatan banaturik.

## Naiara sariak

Naiara sariak ematen dituzte errioxar kultura sustatzen duten pertsonei.

## Erreferentziak

* ↑ «La Rioja - Errioxa» www.errioxa.com (Noiz kontsultatua: 2021-04-14).
* ↑ «Ojacastro: Magia, brujas y autos de fé» www.ojacastro.org (Noiz kontsultatua: 2021-04-14).
* 1 2 3 «La Rioja - Errioxa» www.errioxa.com (Noiz kontsultatua: 2021-04-14).
* ↑ (Gaztelaniaz) ««El euskera ha retrocedido por todos los lados hasta el siglo XX»» La Rioja 2011-06-15 (Noiz kontsultatua: 2021-04-14).
* ↑ «EuskalEtxeak - Detalles del Centro vasco - Asociación Cultural 'Laminiturri'» www.euskaletxeak.eus (Noiz kontsultatua: 2021-04-14).
* ↑ (Gaztelaniaz) «Nájera también habla euskera» La Rioja 2014-10-05 (Noiz kontsultatua: 2021-04-14).
* ↑ (Gaztelaniaz) «Interés por el euskera en Nájera: una asociación cultural riojana organiza curso por segundo año consecutivo» Euskal kultura (Noiz kontsultatua: 2021-04-14).
* ↑ «Euskal Herria eta Errioxa euskarak bat eginik» Argia (Noiz kontsultatua: 2021-04-14).

## Kanpo estekak

* Laminiturri Kultur Elkartearen Facebook orrialdea (Gaztelaniaz)
# 2010eko Saharako matxinada

2010eko saharar matxinada 2010 urteko urrian saharar herriak Mendebaldeko Saharan Marokoko estatuaren aurka hasitako protestak eta ondorengo liskarrak biltzen ditu. Protestak milaka sahararrek Aaiundik gertu zegoen Gdeim Izik kanpamenduan era baketsuan bildu zirenean hasi ziren. Azaroaren 8 eta 9an Marokoko Polizia indarrek bortizki hustu zuten eta enfrentamenduak eragin zituzten. 20.000 lagun inguruk esku hartu zuten 2010eko urriko protestaldi baketsuan.

## Gertakariak

Hasieran kanpaldian festa eta aldarrikapen giroa zen. Laster tragedia bihurtuko zen. Azaroaren 8an Marokoko segurtasun indarrek kanpamendua bortxaz desegin eta sahararren ihesa eragin zuten. Marokoko Polizia indarrek bortizki hustu zuten kanpamendua eta etxeratze-agindua dekretatu zuen. Ondoren, istilu larriak geratu ziren Aaiun, Smara eta El Marsan hirietan eta hainbat pertsona zauritu eta hil ziren, saharar zein marokoar segurtasun indarren artean. Barrikadak eta Poliziarekin enfrentamendu gogorrak izan ziren hainbat egunez.
Fronte Polisarioak emandako datuen arabera, 723 hildako, 159 desagertu eta 4.500 zauritu eta 2.000 lagun atxilotu zituzten protesten karietara. Matxinadan parte hartu zuten ekintzaileen aurkako errepresioa gogorra izan zen eta sahararren aurkako torturak eta tratu txarrak salatu ziren giza-eskubideen aldeko zenbait erakunderen aldetik. Marokoar zibilek ere jardun zuten sahararren aurka. Matxinada Espainiar Estatuak 1975 urtean lurraldea Marokoren eskuetan utzi zuenez geroztik izandako protesta biziena izan zen eta Mendebaldeko Sahararen estatus kolonialaren arazoa plazaratu zuen berriz ere nazioartean, bereziki Espainian, bere burua sahararren ordezkaritzat jotzen duen Fronte Polisarioak aldarrikatzen duen autodeterminazio eskubidearen eta Marokok lurraldearen gainean defendatzen duen subiranotasunaren gainean.

## Erreferentziak

* ↑ https://www.naiz.eus/eu/hemeroteca/gaur8/editions/gaur8_2015-01-31-06-00/hemeroteca_articles/manifestazio-bat-egingo-da-bilbon-okupatutako-herriaren-eskubideen-alde-lan-egiteagatik-zigortutako-gaztearen-alde
* ↑ https://www.argia.eus/efemerideen-kanala/gdeim-izik-kanpaleku-desobedientea-abiatu-zuten-20000-sahararrek

## Kanpo estekak

* Datuak: Q2661450
# The Substance

The Substance 2024ko Coralie Fargeat frantziar zinema zuzendariaren beldurrezko filma da. Argumentuak adinaren ondorioz gainbehera doan emakume ospetsu baten bizitza jarraitzen du; protagonistak merkatu beltzeko droga bat kontsumitzen hasten, bere buruaren bertsio askoz gazteagoa sortzeko. Hasieran dena oso ondo doa baina laster ustekabeko albo-ondorioak eragiten ditu.

## Sinopsia

Oharra: Atal honek istorio osoa edo amaiera argitzen du.
Los Angeles. Elizabeth Sparkle Oscar bat irabazi duen aktorea da, Hollywoodeko Ospearen Pasealekuan izar bat du, eta garai batean film guztietako protagonista zen. Egun, 50 urteak pasatuta, telebistako fitness programa bateko aurkezlea da. Harvey telebista katearen ekoizlearentzat, ordea, Sparkle zaharregia da, eta gazteagoa den neska baten bila dabil ikusle berriak erakartzeko. Elizabethek auto istripu larri bat izango du, baina onik aterako da. Orduantxe jasoko du desesperazioz onartuko duen proposamena: norberaren bertsio hobea lortzeko aukera ematen duen substantzia. Edabe misteriotsu hori injektatuz, gazteagoa, ederragoa eta perfektuagoa den Elizabethen bertsio bat sortuko da, eta jatorrizkoarekin partekatu beharko du bizitza, astero txandakatuz.

## Aktoreak

* Demi Moore: Elisabeth Sparkle
* Margaret Qualley: Sue
* Dennis Quaid: Harvey
* Gore Abrams: Oliver
* Hugo Diego Garcia: Diego
* Phillip Schurer: Mr. Scream
* Joseph Balderrama: Craig Silver

## Erreferentziak

* ↑ sansebastianfestival.com
* ↑ «Azal eta hezur, odol eta haragi» Berria 2024-10-09 CC BY-SA 4.0 lizentziapean.

## Kanpo estekak

* Datuak: Q113380226
* Multimedia: The Substance / Q113380226
# Gastritis atrofiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Gastritis atrofikoa gastritis mota bat da (urdaileko mukosa gastrikoaren hantura bat, alegia) guruin gastrikoak kaltetu eta suntsitzen dituena. Ondorioz, guruin horiek ekoizten dituzten substantziak (urin gastrikoa, esaterako) ez dira sortzen, arazo digestiboak agertuz. Guruin gastrikoak ez ezik, urdaileko zelula parietalak ere kaltetu daitezke patologia horretan, faktore intrintseko gabezia ekartzen duena.
Bi dira gastritis atrofikoaren eragile nagusiak:
Gaitza diagnostikatu ahal izateko gastroskopia ezinbesteko prozedura da. Teknika honen bitartez urdaileko mukosa aztertzen da. Urdaileko hormaren lagina ere hartzen da, biopsia egiteko. Biopsiaren azterketa mikroskopikoak gastritis atrofikoaren ohiko kalte histologikoak agerian jartzen ditu.
Proba serologikoak ere garrantzitsuak dira: Helicobacter pyloriren aurkako antigorputzak, eta autoantigorputz espezifikoen bilaketa jatorri autoimmunea baztertzeko.

## Sintoma klinikoak

Pertsona askorengan gaitza asintomatikoa da.
Sintomak agertzen direnean, ezberdinak dira gaitzaren eragilearen arabera:
Jatorria autoimmunea denean, gastritis atrofikoak hipoklorhidria sortzen du, hots, azido klorhidrikoaren ekoizpena urdailean gutxituta dago. Zelula parietalak kaltetzen direnez, faktore intrintsekoa ez da sortzen, eta B12 bitamina ez da hesteetan xurgatzen. Ondorioz, anemia pernizioso izeneko gaitza azaltzen da. Burdinaren xurgapena ere gutxituta dago (anemia ferropenikoa dakarrena). Ez da arraroa gaixoak beste gaixotasun autoimmune bat izatea.
Jatorria infekziosoa denean, sintoma digestiboak dira nagusi: sabelmina, goragaleak eta okadak, ultzera peptikoak, pisu-galera, anemia ferropenikoa.....
Gastritis atrofikoa dutenek urdaileko minbizia garatzeko probabilitate handiagoa dutenez, urtero edo bi urtetik behin gastroskopiak egitea gomendatzen da.

## Erreferentziak

* ↑ Gastritis atrófica NIH, Diccionario del cáncer
* ↑ Manzán, M.L., Morillas, J.D. Gastritis atrófica, ¿es útil el seguimiento endoscópico? Gastroenterología y Hepatología continuada, Vol. 3, nº 4 (2004ko uztaila)
* ↑ Atrophic Gastritis Cleveland Clinic

## Kanpo estekak

* Datuak: Q1826391
* Multimedia: Atrophic gastritis / Q1826391
# Jos Hoevenaers

Joseph «Jos» Hoevenaers (Anberes, 1932ko azaroaren 30a - Wilrijk, 1995eko ekainaren 14a) txirrindulari belgikarra izan zen, profesionala 1956 eta 1967 artean, bere ibilbidean 30 garaipen lortu zituen.
1960an zortzi egunez jantzi zuen Italiako Giroako Maglia arrosa, baina Jacques Anquetilek eskuratu zuen ekitaldi horren garaipena, Hoevenaers 5. postuan amaitu zelarik. Frantziako Tourreko Maillot horia ere eraman zuen lau egunez, bat 1958an eta hiru egun gehiago 1959an, azken Tour honetan 8. amaitu zen sailkapen orokorrean.
Lorpenik aipagarrienak 1958ko Erroma-Napoli-Erroma eta 1959ko Flèche Wallonne izan ziren. Horretaz gain, hainbat podium lortu zuen, besteak beste 3. izan zen 1958ko Bordele-Parisen, 2. 1959ko Gante-Wevelgemen, 3. 1960ko Romandiako Tourrean eta 3. 1964ko Lombardiako Giroan.
Aita Henri ere, txirrindulari profesionala izan zen.

## Palmaresa

1957
* Omloop der drie Provinciën
* Omloop van Midden-België
* Kataluniako Voltako etapa 1
* 2. Beeckman-De Caluwé Sari Nagusian
1958
* Erroma-Napoli-Erroma
* Omloop Mandel-Leie-Schelde
* 2. Hoegaarden-Anberes-Hoegaarden-en
* 3. Bordele-Parisen
* 10. Frantziako Tourrean
1959
* Flèche Wallonne
* Omloop van Midden-België
* Omloop van het Westen
* 2. Gante-Wevelgemen
* 2. Longines Sarian (taldekako erlojupekoa)
* 8. Frantziako Tourrean
1960
* Anberesko Hiru Eguneko etapa 1
* 2. Stan Ockers Sari Nagusian
* 2. Brusela-Saint-Tronden eta etapa 1
* 3. Romandiako Tourrean
* 5. Italiako Giroan
1961
* Belgikako taldekako txapelketa
* Schaal Sels
* 2. Piemonteko Giroan
* 3. Belgikako errepide txirrindularitzako txapelketan
* 3. Sabatini Kopan
* 3. Elfstedenronden
1962
* Omloop van Midden-België
* 2. Campaniako Giroan
* 2. Tre Valli Varesinen
* 2. Ticinoko Giroan
* 3. Omloop der Vlaamse Gouwenen
* 3. Munduko errepideko txapelketan
* 9. Lombardiako Giroan
1963
* 2. Gullegem Koersen
* 3. Linburgoko Zirkuituan
* 3. Omloop van West-Brabantean
1964
* Scheldeprijs
* Bernako Tourra
* Omloop van Midden-Brabant
* Erdialdeko Belgikako Zirkuitua
* 3. Lombardiako Giroan
* 9. Paris-Luxenburgon
1965
* Omloop der Zuid-West-Vlaamse Bergen
* 2. Munich-Zürich-en
* 3. Hoeilaart-Diest-Hoeilaart
1966
* 3. Belgikako taldekako txapelketan

## Sailkapen orokorra Itzulia Handietan eta Munduko txapelketan

| Lasterketa | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 |
| Italiako Giroa | - | - | - | UT | 5. | UT | UT | - | UT | - | - | - |
| Frantziako Tourra | - | - | 10. | 8. | UT | 11. | 18. | 23. | UT | - | - | - |
| Espainiako Vuelta | - | - | - | - | - | - | - | - | - | - | - |
| Munduko errepideko txapelketa | - | - | - | - | - | - | 3. | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Jos Hoevenaers - ProCyclingStats
* Jos Hoevenaers - Sitiodeciclismo.net
* Datuak: Q1704059
* Multimedia: Jos Hoevenaers / Q1704059
# Elektrizitatea (diskoa)

Elektrizitatea, Zea Mays taldearen estudioko 2. diskoa da. Urdulizeko Tio Pepe estudioetan grabatu zuten 2000ko Martxoan eta Jose Lastra izan zen teknikaria. Disko honetarako, Pi L.T. taldeko Aitor Abio eta Xanperen laguntza izan zuten. Rosa Maria Benitok ere parte hartu zuen disko honetan.

## Abestien zerrenda

* Bidea
* Kartzela
* Zuloan
* Bila
* Ez nau beldurtzen
* Bi
* Box
* "Elektrizitatea"
* Nola nora?
* Begiratzen
* Aske
* Naiz

## Kanpo estekak

* Datuak: Q12256683
# Marie Joséphine Nicolas

Marie Joséphine Nicolas, Marie Nicholas edo Marie Joséphine Drapier (Villers-Cotterets, Frantzia, 1846ko uztailaren 25a, - Paris, 1903ko azaroaren 7a) frantziar margolaria izan zen.

## Biografia

Marie Joséphine Nicolas Villers-Cotterêts-en jaio zen, Aisnen, Pierre-Joseph Nicolas, funtzionario frantsesa eta Marie Nivelet-en alaba izan zen
Levasseur eta Charles Chaplinen ikaslea izan zen. Bere erretratuengatik eta genero eszenengatik da ezaguna, baina liburuetarako paisaiak eta ilustrazioak ere egin zituen 1867an Parisko Aretoan jarri zuen lehen erakusketa.Urtero parte hartu zuen bertan, 1898ra arte Bere lanez gain, eraikin publikoetarako margolanen kopiak egin zituen. Horrela, Orleanseko Sainte-Croix katedralean dagoen La Prédication de Saint Paul à Ephèse (San Pabloren predikazioa Efeson) mihisea egin zuen Eustache Le Sueurren margolan baten ondoren .
1871ko irailaren 25ean ezkondu zen Antoine Drapier Parisko funtzionarioarekin. 1875ean seme izan zuten: Pierre Charles André Drapier
Hil ondoren, bere semeak bere estudioko funtsak Alexandre Dumas Museoari eman zizkion, bere jaioterriko museoari,Haren autoerretratua eta gurasoen erretratuak aurki daitezke. Père Ricard -en (1882) margolana 1905eko Women Painters of the World (Munduko emakume pintoreak) liburuan sartu zen .

## Lanak

* Curiosité, 1867
* Portrait de Pierre-Joseph Nicolas, 1870
* Portrait de Marie Nicolas, née Nivelet, 1870
* Autoportrait, 1871
* Le goûter, 1872
* Portrait de Madame N...., 1873
* Avant la parade, 1874
* Soubrette Louis XV (ou Soubrette Louis XVI), 1878
* Qui vivra verra, 1882 (aquarelle).
* Une pensionnaire des Dames Zélatrices, 1886
* L’homme au cigare (ou Portrait d'Antonin Drapier), 1890
* Rue Saint Denis, lieu-dit "La Folie" à Villers-sur-Fère (Aisne), 1890
* Intérieur de ferme
* Intérieur - cuisine de campagne
* Maison dans une cour
* Les petits amours
* La blonde couronnée
* Portrait de Monsieur Drapier fils
* Départ pour l'école
* Jeune fille brune
* Jeune femme à l'ombrelle
* Jeux d'enfants
* Maternité
Sainte-Croix katedrala, Orleans:
* Efesoko San Pauloren predikua , Eustache Le Sueurren obra baten ondoren egindako margolana, 2012an zaharberritua $^,$ .
* Qui vivra verra, 1880, huile sur toile
Kokapen ezezaguna :
* Jeune Bretonne et sa poupée (Bretoi gaztea eta bere panpina), 1889
* Aita Ricard, 1882, bilduma partikularra
* Marie Joséphine Nicolasen lanak
* Alexandre Dumas Museoa
* Haur jolasak, Alexandre Dumas Museoa
* Aita Ricard (1882), Bilduma partikularra
* Little Loves, Alexandre Dumas Museoa

## Erreferentziak

* 1 2 Marie Joséphine Nicolas. .
* 1 2 3 Nicolas, Marie, Peintre (1845 - 1903). .
* 1 2 3 4 Un nouveau tableau à la cathédrale d'Orléans (45). 22 octobre 2012.
* ↑ The Project Gutenberg eBook, Women Painters of the World, Edited by Walter Shaw Sparrow. 1905.
* ↑ Txantiloi:Lien web
* ↑ Tableau : La prédication de saint Paul à Ephèse. 2019.
* ↑ Marie Joséphine Nicolas. .

## Kanpo estekak

* Marie Nicolasen marrazkiak eta margoak Mona Lisan
* Datuak: Q23064495
* Multimedia: Marie Nicolas / Q23064495
# Adige harana

Adige harana edo Etschtal, italieraz: valle dell'Adige edo val d'Adige eta alemanez Etschtal, Hego Tirolgo eta Alpeetako haran bat da, Italian. Adige ibaiaren ibarrean dago, Merano eta Bolzano udalerrien artean.